♪ [zene] ♪
- [Alex] Ebben az előadásban meg fogom adni a választ
a házi feladat kérdésekre, tehát mielőtt elkezdi,
végezze el a házi feladatot.
Nincs csalás.
Emlékezzünk rá, az alapvető adatok itt vannak a felső ábrán,
és most meg szeretnénk válaszolni,
tegyük fel, hogy 24 egységnyi munkaerő van,
12 a számítógépeknél, 12 az ingeknél,
hány számítógép és ing van Mexikóban?
Hány van az Egyesült Államokban?
Ha Mexikó 12 egységnyi munkaerőt szán
számítógépgyártásra, és 12 egységnyi munkába kerül
egy számítógép gyártása,
akkor egy számítógépünk lesz.
Mexikóban két egységnyi munkába kerül
egy ing gyártása,
így ha 12 egységnyi munkaerőt szánunk az inggyártásra,
hat ingünk lesz.
Az Egyesült Államok még egyszerűbb, mert csak
egy egységnyi munkába kerül egy számítógép
és egy egységnyibe egy ing gyártása is.
Ezért ha 12 egységnyi munkaerőt szánunk a számítógépekre,
12 számítógépünk lesz,
és ha 12 egységnyi munkaerőt szánunk az ingekre,
12 ingünk lesz.
Tehát a világ számítógép-össztermelése 13 számítógép
és a világ ing-össztermelése 18 ing.
Tegyük fel, hogy
Mexikó specializálja magát, minden munkaerejét,
24 egységnyi munkaerőt az inggyártásba tesz,
a számítógépgyártásba pedig nullát.
Most hány ing és számítógép lesz? Nyilván nulla számítógép.
Ingek: 12 ingünk van, 24 egységnyi munkaerő,
ingenként 2 egységnyi munka, tehát összesen 12 ingünk lesz.
Mi lesz az Egyesült Államokkal, amelyik most
14 egységnyi munkaerőt számítógépekre, 10-et ingekre szán.
Megint, mivel egy számítógép egy egységnyi munka,
egy ing egy egységnyi munka, egyszerűen 14-et és 10-et kapunk.
Itt a lényeg, nézzük az összegeket.
Most 14 számítógépünk és 22 ingünk van.
A világ össztermelése tehát növekedett.
Specializációval több számítógépünk van,
mint amikor a két ország
nem specializálódott, és nem kereskedett.
Itt 13 és 18 van.
Most pedig 14 és 22, nagy növekedés.
Figyeljük meg azonban,
hogy Mexikónak nincs számítógépe.
Az Egyesült Államoknak pedig kevesebb inge van, mint korábban.
Van vajon mód arra, hogy mindkét ország jobban járjon?
Nyilván van, mivel
az össztermelés növekedett.
Nézzük meg, hogyan csináljuk.
Itt van újra a fogyasztás kereskedelem nélkül.
Itt a termelés specializációval.
Tegyük fel, hogy az Egyesült Államok
egy számítógépet három ingért cserél el.
Vannak más lehetséges ügyletek is,
amelyekkel mindkét ország jobban jár,
de ez egy szép, egyszerű.
Tehát az Egyesült Államok elcserél egy számítógépet,
emlékezzünk rá, 14-et gyártott,
elcserél egy számítógépet Mexikóval, most az Egyesült Államoknak 13 van,
egyet Mexikónak ad,
ésMexikónak egy van cserébe három ingért,
így az Egyesült Államoknak a korábbi 10 helyett most 13 inge van.
A plusz három ing Mexikóból jön,
ahol 12-t gyártottak, de most Mexikó csak kilencet fogyaszt.
Nézzük meg.
Az össztermelés ugyanaz, rendben,
de figyeljük meg, mi történt
a fogyasztással a specializáció és kereskedelem miatt,
összehasonlítva azzal, amikor nem volt kereskedelem.
Amikor tehát nem volt kereskedelem,
Mexikó egy számítógépet és hat inget fogyasztott,
most egy számítógépet és kilenc inget fogyasztanak.
Tehát Mexikó jobban jár három inggel.
Az Egyesült Államok 12 számítógépet és 12 inget fogyasztott,
most mindkettőből 13-at fogyasztanak, tehát jobban járnak.
Az Egyesült Államok jobban jár egy számítógéppel,
és jobban jár egy inggel.
Eléggé figyelemreméltó.
A viszonylagos versenyelőny szerinti kereskedelemmel
mindkét ország jobban járt.
Egy dolgot tartsunk itt észben, hogy az abszolút előny,
bár nem magyarázza meg a kereskedelmet,
megmagyarázza, mennyire gazdagok az országok.
Tehát még kereskedelemmel is figyeljük meg, hogy Mexikó jelentősen
szegényebb az Egyesült Államoknál,
vagyis Mexikó össztermelése egy számítógép és kilenc ing,
összehasonlítva az Egyesült Államok 13 számítógépével és 13 ingével.
Tehát az abszolút előny magyarázza, hogy a világ mely országai
gazdagok, illetve egy aspektusát annak,
hogy a világ mely országai gazdagok.
De a viszonylagos versenyelőny megmagyarázza, miért van értelme kereskedni,
és milyen árukkal van értelme kereskedni,
a további részletekért pedig arraszeretném kérni, hogy nézze meg
a Tylerrel közös, "A közgazdaságtan modern elvei" című tankönyvemet.
Köszönöm.
[Narrátor] Ha szeretné magát tesztelni,
kattintson a kérdésekre.
Ha pedig készen áll a folytatásra, kattintson a következő videóra.
♪ [zene] ♪